pythainlp/thaigov-v2-corpus-22032023 huggingface dataset:
วันอาทิตย์ที่ 19 มีนาคม 2566
19/03/2566
โฆษกรัฐบาลเผย นายกฯ ยินดี องค์กรเอกชนเชื่อมั่นและขานรับนโยบาย BCG ตอบโจทย์ความยั่งยืนของไทย
โฆษกรัฐบาลเผย นายกฯ ยินดี องค์กรเอกชนเชื่อมั่นและขานรับนโยบาย BCG ตอบโจทย์ความยั่งยืนของไทย พร้อมเร่งเดินหน้ารัฐบาลมุ่งยกระดับ และเสริมสร้างขีดความสามารถของประเทศ สร้างการเติบโตแบบทั่วถึง เท่าเทียมและเป็นธรรม
วันนี้(19มี.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยินดีภาคเอกชน3สถาบันประกอบด้วยสภาหอการค้าแห่งประเทศไทยสภาอุตสาหกรรมแห่งประเทศไทยและสมาคมธนาคารไทยเห็นด้วยกับการดำเนินเศรษฐกิจตามทิศทางเพื่อความยั่งยืนพร้อมร่วมมือรัฐบาลสานต่อและขับเคลื่อนนโยบายโมเดลเศรษฐกิจBCG
โฆษกประจำสำนักนายกรัฐมนตรียังกล่าวเพิ่มเติมว่านายกรัฐมนตรีย้ำการสนับสนุนโมเดลเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว(Bio-Circular-Green Economy)หรือโมเดลเศรษฐกิจBCGซึ่งนายกรัฐมนตรีได้ประกาศให้เป็นวาระแห่งชาติให้ความสำคัญกับการพัฒนาเพื่อความยั่งยืนอย่างรอบด้านภายใต้แนวคิดBCGซึ่งในส่วนนี้นายกรัฐมนตรีย้ำตลอดถึงความร่วมมือกันของทุกภาคส่วนเพื่อเดินหน้าโมเดลเศรษฐกิจใหม่นี้ให้เกิดผลสำเร็จที่รวดเร็วเป็นรูปธรรมโดยรัฐบาลมุ่งยกระดับและเสริมสร้างขีดความสามารถของประเทศสร้างการเติบโตแบบทั่วถึงเท่าเทียมและเป็นธรรมมุ่งสู่เป้าหมายพัฒนาให้ประเทศไทยให้เป็นประเทศที่มีรายได้สูงซึ่งภาคอุตสาหกรรมใหม่ๆของไทยมีความเข้มแข็งและตอบสนองต่อกระแสการเปลี่ยนแปลงของโลก
“นายกรัฐมนตรีขอบคุณทุกภาคส่วนที่ขานรับเห็นพ้องกับความสำคัญในการดำเนินนโยบายของรัฐบาลและพร้อมสนับสนุนขับเคลื่อนการพัฒนาประเทศด้วยโมเดลเศรษฐกิจBCGจนผลจากการดำเนินนโยบายตลอดช่วงเวลาที่ผ่านมาเริ่มผลิดอกออกผลเห็นความสําเร็จเป็นรูปธรรมอย่างต่อเนื่องพร้อมขอให้ทุกภาคส่วนได้ร่วมดำเนินการอย่างเข้มข้นและต่อเนื่องเร่งสร้างการรับรู้ประชาสัมพันธ์การขับเคลื่อนประเทศไทยด้วยโมเดลเศรษฐกิจBCGซึ่งสอดคล้องต่อเป้าหมายการพัฒนาที่ยั่งยืน(Sustainable Development Goals: SDGs)ที่ทั่วโลกกำลังให้ความสำคัญเพื่อให้เกิดการพัฒนาอย่างสมดุลยั่งยืนเศรษฐกิจเติบโตอย่างมีคุณภาพประชาชนมีรายได้ดีคุณภาพชีวิตดีรักษาและฟื้นฟูฐานทรัพยากรและความหลากหลายทางชีวภาพด้วยการใช้ความรู้เทคโนโลยีและนวัตกรรม”นายอนุชาฯกล่าว
————
วันเสาร์ที่ 18 มีนาคม 2566
ท่าอากาศยานสุวรรณภูมิลงโทษผู้ขับขี่รถแท็กซี่ฐานปลอมแปลงเอกสารแสดงราคาค่าโดยสาร และไม่กดมิเตอร์
...
ท่าอากาศยานสุวรรณภูมิลงโทษผู้ขับขี่รถแท็กซี่ฐานปลอมแปลงเอกสารแสดงราคาค่าโดยสาร และไม่กดมิเตอร์
โดยห้ามให้บริการในสนามบินอีก ส่วนค่า Surcharge ที่เรียกเก็บเป็นของผู้ขับขี่โดยตรงไม่ใช่รายได้เข้าสนามบิน
ตามที่มีสื่อมวลชน และสื่อสังคมออนไลน์ต่างๆ นำเสนอข้อมูลกรณีนักท่องเที่ยวชาวไต้หวันที่ใช้บริการรถแท็กซี่ ณ ท่าอากาศยานสุวรรณภูมิ (ทสภ.) โดนเรียกเก็บอัตราค่าบริการในราคาเหมาจ่ายและอ้างว่าอัตราค่าบริการดังกล่าวทางท่าอากาศยานเป็นผู้ให้เรียกเก็บจากผู้โดยสาร พร้อมทั้งมีการนำเสนอภาพอัตราค่าโดยสารในราคาเหมาจ่าย
ตามระยะทางโดยใส่โลโก้ของ ทสภ.กำกับในใบแสดงราคาด้วยนั้น ทสภ.ได้เรียกตัวผู้ขับขี่มาสอบสวนและตรวจสอบตามหลักฐานพร้อมคำให้การของตัวผู้ขับขี่เอง ซึ่งผู้ขับขี่ยอมรับว่ากระทำความผิดจริง ทสภ.จึงได้พิจารณาลงโทษขั้นสูงสุด โดยการยกเลิกรหัสสมาชิกของผู้ขับขี่รถแท็กซี่ ณ ทสภ. ส่งผลให้ผู้ขับขี่รายนี้ไม่สามารถนำรถแท็กซี่เข้ามารับผู้โดยสารใน ทสภ.ได้อีกต่อไป โดยมีผลตั้งแต่วันที่ 17 มีนาคม 2566 เป็นต้นไป นอกจากนี้ ทสภ. ได้ส่งข้อมูลการกระทำความผิดให้กรมการขนส่งทางบกพิจารณาบทลงโทษแก่ผู้ขับขี่คนดังกล่าวด้วย เนื่องจากพิจารณาแล้วว่า การกระทำของผู้ขับขี่รถแท็กซี่รายนี้นอกจากจะสร้างความเสื่อมเสียต่อชื่อเสียงของ ทสภ.แล้ว ยังส่งผลเสียต่อภาพลักษณ์ด้านการท่องเที่ยวของประเทศไทยด้วย
สำหรับกรณีที่บางสำนักข่าวได้นำเสนอข้อมูลว่า ค่า Surcharge จำนวน 50 บาท เป็นเงินในส่วนที่เป็นรายได้ของท่าอากาศยานนั้น เพื่อไม่ให้เกิดความเข้าใจผิดต่อสาธารณชน ทสภ.ขอเรียนชี้แจงว่า ตามประกาศของกรมการขนส่งทางบก กระทรวงคมนาคม ค่า Surcharge จะจ่ายให้กับผู้ขับรถแท็กซี่ที่ลงทะเบียนกับสนามบินเท่านั้น โดย ทสภ.เป็นเพียงผู้สนับสนุนการให้บริการรถแท็กซี่ที่เข้ามาให้บริการ ณ ทสภ. ในเรื่องการจัดเตรียมพื้นที่ให้บริการ การลงทุนในระบบบริหารจัดการ ตลอดจนจัดเจ้าหน้าที่คอยอำนวยความสะดวก โดยที่ไม่ได้มีรายได้จากการดำเนินการในส่วนนี้แต่อย่างใด
อนึ่ง เพื่อสร้างความมั่นใจให้กับผู้ใช้บริการ ทสภ.มีมาตรการป้องปรามไม่ให้เกิดปัญหากรณีรถแท็กซี่ไม่เปิดมิเตอร์หรือเรียกเก็บค่าโดยสารแบบเหมาจ่ายเกินราคาที่กฏหมายกำหนด โดย ทสภ. ได้จัดเจ้าหน้าที่ทำการสุ่มตรวจรถแท็กซี่ที่รับผู้โดยสาร ณ บริเวณช่องจอดรถแท็กซี่ตลอด 24 ชั่วโมง ซึ่งรถแท็กซี่ทุกคันที่รับผู้โดยสารขึ้นรถแล้วจะต้องทำการเปิดมิเตอร์ในการให้บริการทุกครั้ง อย่างไรก็ตาม ในกรณีที่พบเห็นผู้ขับขี่รถแท็กซี่ ณ ทสภ. คิดเหมาค่าโดยสาร สามารถแจ้งร้องเรียนได้ที่ ศูนย์บริการรถแท็กซี่สาธารณะ ทสภ. โทร. 0 2132 0360 หรือ ศูนย์คุ้มครองผู้โดยสารรถสาธารณะ กรมการขนส่ง
ทางบก โทร. 1584 หรือ ทาง Email: suvarnab_suggestion@airportthai.co.th และโปรดเก็บสลิปตั๋วโดยสารไว้
เพื่อความสะดวกรวดเร็วในการติดตามและตรวจสอบ
วันเสาร์ที่ 18 มีนาคม 2566
18/03/2566
โฆษกรัฐบาลเผย นายกฯ ห่วงใยประชาชนติดตามสถานการณ์อากาศแปรปรวนจากพายุฤดูร้อนในจังหวัดภาคเหนือตอนบน และสถานการณ์ PM2.5 สั่งการหน่วยงานที่เกี่ยวข้องเร่งช่วยเหลืออย่างเต็มที่
โฆษกรัฐบาลเผย นายกฯ ห่วงใยประชาชนติดตามสถานการณ์อากาศแปรปรวนจากพายุฤดูร้อนในจังหวัดภาคเหนือตอนบน และสถานการณ์ PM2.5 สั่งการหน่วยงานที่เกี่ยวข้องเร่งช่วยเหลืออย่างเต็มที่
วันที่ 18 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยติดตามสถานการณ์อากาศแปรปรวนจากพายุฤดูร้อนในหลายจังหวัดภาคเหนือตอนบน รวมถึงสถานการณ์ PM2.5 โดยได้สั่งการให้หน่วยงานที่เกี่ยวข้องติดตาม ดูแลให้ความช่วยเหลือประชาชนในจังหวัดภาคเหนือที่ได้รับผลกระทบจากพายุฤดูร้อน และลูกเห็บตกในพื้นที่จังหวัดเชียงใหม่ ลำปาง ในขณะที่ สั่งการอย่างเคร่งครัดเฝ้าระวังไฟป่าพื้นที่จังหวัดเชียงราย
โฆษกประจำสำนักนายกรัฐมนตรีเปิดเผยว่า ข้อมูลจากกรมอุตุนิยมวิทยา พบว่าในช่วงวันนี้ไปจนถึงวันที่ 21 มีนาคม 2566 บริเวณ จ.เชียงใหม่ จ.เชียงราย จ.แม่ฮ่องสอน จ.ลำพูน และ จ.ลำปางได้รับผลกระทบจากพายุฤดูร้อน ลมตะวันออกและลมตะวันออกเฉียงใต้พัดปกคลุมประเทศไทยตอนบน ทำให้บริเวณประเทศไทยตอนบนมีฝนฟ้าคะนองร้อยละ 20 ของพื้นที่ มีฝนฟ้าคะนองเกิดขึ้นบางแห่ง กับมีลมกระโชกแรงบางแห่งอุณหภูมิต่ำสุด 18 – 25 องศาเซลเซียส อุณหภูมิสูงสุด 31 – 39 องศาเซลเซียส ทั้งนี้ จังหวัดเชียงใหม่ ลำปางมีลูกเห็บตกในพื้นที่
พร้อมกันนี้ นายกติดตามสถานการณ์ฝุ่นละอองขนาดเล็ก หรือ PM2.5 พื้นที่จัวหวัดภาคเหนือ พบว่าสถานการณ์ดีขึ้น แต่ยังพบจุดความร้อน หรือฮอตสปอต เกิดขึ้น โดยได้สั่งการให้เฝ้าระวัง ควบคุม และดับไฟป่า ใน จ. เชียงราย และ จ. พะเยา จนกว่าสถานการณ์ไฟป่าจะเข้าสู่ สถานการณ์ปกติ
“นายกรัฐมนตรีติดตามสถานการณ์ที่ส่งผลกระทบถึงประชาชนอย่างต่อเนื่อง ทั้งสภาพอากาศที่แปรปรวน ฝุ่น PM2.5 สั่งการให้หน่วยงานที่เกี่ยวข้องสำรวจความเสียหาย ให้ความช่วยเหลือประชาชนที่ได้รับผลกระทบอย่างเร่งด่วน” นายอนุชาฯ กล่าว
วันอาทิตย์ที่ 19 มีนาคม 2566
19/03/2566
โฆษกรัฐบาลเผย รัฐบาลพร้อมสนับสนุนพัฒนาแรงงานไทยอย่างต่อเนื่อง พร้อมเน้นย้ำให้ประชาชนที่ต้องการไปทำงานต่างประเทศเดินทางผ่านช่องทางอย่างถูกต้องเป็นทางการเพื่อรับสิทธิ์ตามกฎหมายแรงงาน
โฆษกรัฐบาลเผย รัฐบาลพร้อมสนับสนุนพัฒนาแรงงานไทยอย่างต่อเนื่อง พร้อมเน้นย้ำให้ประชาชนที่ต้องการไปทำงานต่างประเทศเดินทางผ่านช่องทางอย่างถูกต้องเป็นทางการเพื่อรับสิทธิ์ตามกฎหมายแรงงาน
วันนี้(19มี.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบจากกระทรวงแรงงานถึงการเข้าร่วมประชุมสมัชชาใหญ่องค์การการแข่งขันฝีมือแรงงานเอเชียครั้งที่6 (WorldSkills Asia 6th General Assembly Incheon 2023)เมื่อวันที่8-10มีนาคม2566ณเมืองอินชอนสาธารณรัฐเกาหลีโดยมีประเทศสมาชิกจาก18ประเทศในเขตเศรษฐกิจเข้าร่วมการประชุมในครั้งนี้เพื่อยกระดับความสามารถในการพัฒนาทักษะฝีมือแรงงานไทย
โฆษกประจำสำนักนายกรัฐมนตรีเปิดเผยว่ากระทรวงแรงงานได้รายงานถึงผลของการประชุมในครั้งนี้ซึ่งได้พิจารณานโยบายและแบบแผนการดำเนินการจัดการแข่งขันฝีมือแรงงานเอเชียครั้งที่2ปี2566 (WorldSkills Asia 2023)ระหว่างวันที่24พฤศจิกายน– 1ธันวาคม2566ณกรุงอาบูดาบีสหรัฐอาหรับเอมิเรตส์แข่งขันทั้งหมด22สาขาดังนี้1.สาขาเทคโนโลยีสารสนเทศ2.สาขาเทคโนโลยีระบบไฟฟ้าภายในอาคาร3.สาขางานเชื่อม4.สาขาการก่ออิฐ5.สาขาการเขียนแบบวิศวกรรมเครื่องกลด้วยคอมพิวเตอร์6.สาขาเว็บดีไซน์7.สาขากราฟิกดีไซน์8.สาขาเทคโนโลยียานยนต์9.สาขาเทคโนโลยีระบบทำความเย็น10.สาขาการปูกระเบื้อง11.สาขาการซ่อมสีรถยนต์12.สาขาการแต่งผม13.สาขาแฟชั่นเทคโนโลยี14.สาขาหุ่นยนต์เคลื่อนที่15.สาขาอิเล็กทรอนิกส์16.สาขาการดูแลผู้สูงอายุและผู้ป่วย17.สาขาความงามบำบัด18.สาขาการควบคุมอากาศยานไร้คนขับ(โดรน) 19.สาขาบริการโรงแรม20.สาขาการจัดการเทคโนโลยีเครือข่าย21.สาขาการวาดและตกแต่งและ22.สาขาการฉาบปูนและผนังเบาโดยเบื้องต้นประเทศไทยมีความพร้อมในการเข้าร่วมการแข่งขันนี้10สาขาซึ่งจะเป็นครั้งแรกที่เยาวชนไทยจะเข้าร่วมการแข่งขันดังกล่าว
“นายกรัฐมนตรียืนยันความมุ่งมั่นของรัฐบาลพร้อมผลักดันศักยภาพแรงงานไทยเพื่อสนับสนุนความสามารถของแรงงานไทยในเวทีระดับสากลรวมถึงเชื่อมั่นในศักยภาพแรงงานไทยว่ามีฝีมือทักษะประสบการณ์ไม่แพ้ชาติใดทั้งนี้นายกรัฐมนตรีกำชับเพิ่มเติมว่าในการไปทำงานที่ต่างประเทศขอให้เป็นไปตามกระบวนการจัดหางานและถูกกฎหมายเพื่อที่จะสามารถตรวจสอบกระบวนการทำงานและเข้าถึงสิทธิประโยชน์อันพึงมีได้อย่างสมบูรณ์”นายอนุชาฯกล่าว
โฆษกประจำสำนักนายกรัฐมนตรีกล่าวเพิ่มเติมว่าวิธีการเดินทางไปทำงานต่างประเทศโดยถูกต้องตามกฎหมายมี5วิธีดังนี้
1.บริษัทจัดหางานจัดส่ง2.กรมการจัดหางานจัดส่ง3.เดินทางไปทำงานด้วยตนเอง4.นายจ้างในประเทศไทยพาลูกจ้างไปทำงาน5.นายจ้างในประเทศไทยส่งลูกจ้างไปฝึกงานซึ่งจะต้องแจ้งกรมการจัดหางานหรือสำนักงานจัดหางานจังหวัดทั้งนี้ สามารถศึกษาข้อมูลเพิ่มเติมได้ตามลิงค์https://www.doe.go.th/overseasและนายจ้างลูกจ้างสามารถหาข้อมูลกับลงทะเบียนในระบบได้ที่ลิงค์https://toea.doe.go.th/LBANK-WEB/main.php
————-
วันพฤหัสบดีที่ 9 มีนาคม 2566
09/03/2566
​“ทิพานัน” ชู “พล.อ.ประยุทธ์” ผู้นำฟื้นเศรษฐกิจแกร่งในภาวะวิกฤตอย่างซื่อสัตย์สุจริต เข้าตาสื่อเทศ ยันหารายได้เข้าประเทศหลายทางแบบมั่นคง
​“ทิพานัน” ชู “พล.อ.ประยุทธ์” ผู้นำฟื้นเศรษฐกิจแกร่งในภาวะวิกฤตอย่างซื่อสัตย์สุจริต เข้าตาสื่อเทศ ยันหารายได้เข้าประเทศหลายทางแบบมั่นคง
วันที่ 9 มีนาคม 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เร่งขับเคลื่อนเศรษฐกิจไทยให้ฟื้นตัวอย่างต่อเนื่อง หลังการตัดสินใจเดินหน้านโยบายเปิดประเทศตั้งแต่ปลายปี 2564 เป็นต้นมาโดนเริ่มจากภูเก็ตแซนด์บอกซ์ ส่งผลให้เศรษฐกิจฟื้นตัวได้ดีกว่าหลายประเทศในภูมิภาค โดยปัจจัยสำคัญในการขับเคลื่อนเศรษฐกิจไทยยังอยู่ที่ภาคการท่องเที่ยว ที่ฟื้นตัวดีขึ้น เป็นที่สนใจของสื่อต่างชาติชั้นนำอย่างรอยเตอร์ ได้นำเสนอข่าว Thailand beats 2022 tourism target with 11.15 mln foreign arrivals ระบุว่า ในปี 2565 ที่ผ่านมา มีนักท่องเที่ยวต่างชาติไปเยือนประเทศไทย 11.15 ล้านคน เพิ่มสูงกว่าปี 2564 ที่มีจำนวน 428,000 คน เป็นการเพิ่มขึ้นแบบทะลุเป้าโดยในเดือนธันวาคม 2565 เพียงเดือนเดียว มีชาวต่างชาติไปเที่ยวประเทศไทยมากถึง 2.24 ล้านคน มากกว่าเดือนธันวาคม 2564 ที่มีเพียง 230,497 คน สะท้อนภาพการฟื้นตัวอย่างแข็งแกร่ง สะท้อนความสำเร็จของนโยบายของรัฐบาล ภายใต้การนำของพล.อ.ประยุทธ์ที่สื่อต่างชาติเล็งเห็น
น.ส.ทิพานัน กล่าวว่า สำหรับในปี 2566 การท่องเที่ยวแห่งประเทศไทย หรือ ททท. ตั้งเป้าหมายจำนวนนักท่องเที่ยวต่างชาติ 25 ล้านคน และคาดว่าจะมีรายได้รวมสูงสุดอยู่ที่ 2.38 ล้านล้านบาท กลับมาในอัตรา 80% ของปี 2562 การลงทุนภาครัฐและเอกชนในโครงสร้างพื้นฐาน มาตรการดึงดูดนักลงทุนจากต่างชาติที่เข้ามาประกอบธุรกิจในประเทศไทย ซึ่งตัวเลขเฉพาะเดือนมกราคมที่ผ่านมามีเม็ดเงินลงทุนจากต่างชาติแล้ว 5,129 ล้านบาท การลงทุนในพื้นที่ EEC และอุตสาหกรรมเป้าหมายใหม่ การสนับสนุนภาคเกษตร เดินหน้านโยบาย BCG โมเดลที่พลิกโฉมประเทศไทยให้เติบโตอย่างยั่งยืน หารายได้เข้าประเทศได้หลายทาง กระจายรายได้ สร้างงาน สร้างอาชีพ เพื่อให้ประชาชนมีคุณภาพชีวิตที่ดีและมีความมั่นคงทางเศรษฐกิจ
วันพฤหัสบดีที่ 9 มีนาคม 2566
กรมเจ้าท่า คุมเข้มความปลอดภัยทางน้ำทั่วประเทศ กำชับเรือโดยสารต้องพร้อม อุปกรณ์ประจำเรือต้องครบ และปลอดภัย
...
กรมเจ้าท่า คุมเข้มความปลอดภัยทางน้ำทั่วประเทศ กำชับเรือโดยสารต้องพร้อม อุปกรณ์ประจำเรือต้องครบ และปลอดภัย
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กำกับ และอำนวยความสะดวกและความปลอดภัยทางน้ำแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว โดย นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่าได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) กำกับ ดูแล ตรวจตราความปลอดภัยทางน้ำ เน้นย้ำประชาชนและนักท่องเที่ยวต้องสวมใส่เสื้อชูชีพขณะเดินทางทางน้ำตลอดเวลา โดยในส่วนของการท่องเที่ยวทางน้ำในภูมิภาคที่ 7 พื้นที่ภาคตะวันออกเฉียงเหนือได้มีการกำกับดูแล ควบคุม คุมเข้ม อำนวยความสะดวกและความปลอดภัยแก่ประชาชนและนักท่องเที่ยว ดังนี้
1.ท่าเรือวัดพระธาตุหล้าหนอง เรือโดยสาร 7 ลำ 44 เที่ยว ผู้โดยสาร 176 คน
2.ท่าเรือเทศบาลตำบลบึงโขงหลง เรือโดยสาร 115 ลำ 75 เที่ยว ผู้โดยสาร 590 คน
3.ท่าเรือทะเลบัวแดง เรือโดยสาร 54 ลำ 58 เที่ยว ผู้โดยสาร 467 คน
4.ท่าเรือด่านศุลกากรบึงกาฬ เรือโดยสาร 6 ลำ 4 เที่ยว ผู้โดยสาร 41 คน
5.ท่าเรือศุลกากรปากชม เรือโดยสาร 5 ลำ เที่ยวไป 5 เที่ยว ผู้โดยสาร 30 คน เที่ยวกลับ 6 เที่ยว/ผู้โดยสาร 57 คน
6. ท่าเทียบเรือและโดยสารเทศบาลนครพนม อำเภอเมืองนครพนม จังหวัดนครพนม เรือโดยสาร จำนวน 3 ลำ ขาเข้า 11 เที่ยว 258 คน ขาออก 12 เที่ยว 334 คน
7. ท่าเทียบเรือบ้านโพธิ์ชัย ตำบลไผ่ล้อม อำเภอบ้านแพง จังหวัดนครพนม เรือโดยสาร 6 ลำ ขาเข้า 5 เที่ยว 183 คนขาออก 5 เที่ยว 189 คน เรือบรรทุกสินค้า จำนวน 4 ลำ เรือบรรทุกสินค้าออก 5 เที่ยว
รักษาการอธิบดีกรมเจ้าท่า กล่าวเพิ่มเติมว่า จากมาตรการด้านความปลอดภัยทางน้ำ กรมเจ้าท่า กระทรวงคมนาคม ได้จัดเรือตรวจการณ์พร้อมเจ้าหน้าที่ ออกตรวจตรา อำนวยความสะดวก ความปลอดภัยทางน้ำ อย่างเคร่งครัด โดยเรือต้องมีอุปกรณ์ความปลอดภัยประจำเรือครบถ้วน ผู้ควบคุมเรือโดยสารต้องมีความพร้อมไม่เสพติดของมึนเมา ท่าเรือต้องปลอดภัยมีอุปกรณ์ประจำท่าเรือ อาทิ พวงชูชีพ พร้อมระบุจำนวนผู้โดยสาร มีการประชาสัมพันธ์การสวมใส่เสื้อชูชีพ และให้ปฏิบัติตามคำแนะนำของเจ้าหน้าที่ประจำท่าเรืออย่างเคร่งครัด เพื่อความปลอดภัย พร้อมกันนี้ รักษาการอธิบดีกรมเจ้าท่า ได้สั่งการให้สำนักงานเจ้าท่าทั่วประเทศ เร่งตรวจสอบเรือโดยสารทุกลำในพื้นที่ เพื่อตรวจสอบความพร้อมของเรือทุกลำ และรายงานให้ทราบ ทั้งนี้ หากพบเห็นความไม่ปลอดภัยทางน้ำ สามารถแจ้งสายด่วนกรมเจ้าท่า 1199 ตลอด 24 ชั่วโมง
วันพฤหัสบดีที่ 9 มีนาคม 2566
09/03/2566
​Cabinet approves one-year extension of soft loan scheme for SMEs
​Cabinet approves one-year extension of soft loan scheme for
SMEs
Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on March 7, 2023, has made approval to a one-year extension of the soft loan scheme, worth 250 billion Baht, for small and medium-sized enterprises (SMEs), which covers: (1) a soft loan facility for businesses to support viable SMEs affected by the COVID-19 crisis; and (2) a transformation loan facility under the Soft Loan Emergency Decree to help enhance cheap-funding access for SMEs who have survived the COVID-19 pandemic to improve, develop, and strengthen their business capabilities.
The cabinet also approved transfer of balance of the asset warehousing scheme (totaling 100 billion Baht), which is to end on April 9, 2023, to the credit line of the soft loan scheme for SMEs. The remaining balance of the asset warehousing scheme is estimated at 29 billion Baht, which, after the transfer, will make up of an estimated 61.5 billion Baht in the remaining balance of the soft loan scheme for SMEs.
วันพฤหัสบดีที่ 9 มีนาคม 2566
“ชัยวุฒิ” ร่วมวงถกเด็กวัยรุ่น กัญชาเสรีแล้ว บุหรี่ไฟฟ้าควรถูกกฎหมายยัง? ย้ำกฎหมายต้องไม่ล้าหลัง
“ชัยวุฒิ” ร่วมวงถกเด็กวัยรุ่น กัญชาเสรีแล้ว บุหรี่ไฟฟ้าควรถูกกฎหมายยัง? ย้ำกฎหมายต้องไม่ล้าหลัง
มหาวิทยาลัยธรรมศาสตร์ ศูนย์รังสิตจังหวัดปทุมธานี - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมงานเสวนาวิชาการ หัวข้อ กัญชาเสรีแล้ว บุหรี่ไฟฟ้าควรถูกกฎหมาย หรือยัง โดยผู้จัดงานได้กล่าวว่า ปัจจุบันได้เกิดข้อถกเถียงกันอย่างกว้างขวางในประเด็นเรื่องบุหรี่ไฟฟ้าหลังจากที่มีการประกาศห้ามนำเข้าและครอบครองบุหรี่ไฟฟ้าออกมาจากทางรัฐบาล โดยมีการแสดงความคิดเห็นกันอย่างมากมาย ที่ว่า บุหรี่ไฟฟ้าควรถูกกฎหมายหรือไม่ ซึ่งก็มีทั้งผู้ที่เห็นด้วย และไม่เห็นด้วย บุหรี่ไฟฟ้าเป็นอุปกรณ์การสูบชนิดหนึ่งที่มีสารเคมีต่าง ๆ ผสมอยู่ซึ่งให้โทษต่อผู้ที่สูบไม่น้อยกว่าบุหรี่มวน แต่กลับไม่ได้ยอมรับการผลิตตามมาตรฐาน เนื่องจากผิดกฎหมาย แต่ก็ยังพบเห็นการใช้บุหรี่ไฟฟ้าในที่สาธารณะกันทั่วไป ทั้งในและนอก มหาวิทยาลัยธรรมศาสตร์
โดยภายในงานเสวนา นายชัยวุฒิ กล่าวต่อว่า อยากให้มีการจัดงานเวทีเสวนาแบบนี้ เพื่อส่งเสียงของประชาชนให้ถึงผู้มีอำนาจที่เกี่ยวข้องทั้งหมดเกี่ยวกับบุหรี่ไฟฟ้า ตนเชื่อว่าบุหรี่ไฟฟ้ามีสารที่ก่อให้เกิดอันตราย เช่น นิโคตินต่อร่างกาย แต่หากคิดในมุมอันตรายต่อร่างกายอย่างเดียวหลายเรื่องก็ไปไหนไม่ได้ เพราะภายในกาแฟก็มีคาเฟอิน ซึ่งหากดื่มมาก ๆ ก็เป็นอันตรายต่อร่างกายเหมือนกัน แต่เราควรมองในมุมที่ว่าหากต้องการเลิกสูบบุหรี่จริง แล้วต้องการหาบุหรี่ทางเลือกที่ปลอดภัยกว่า ตนจึงอยากสนับสนุนให้สิ่งนี้ถูกกฎหมาย
“เราต้องยอมรับว่าการปิดกั้นบุหรี่ไฟฟ้าต่อไปมันล้มเหลวโดยสิ้นเชิง ไม่สามารถที่จะตรวจสอบการบริโภคบุหรี่ไฟฟ้าได้ เกิดระบบรับส่วยเป็นขบวนการ รวมทั้งยังมีฏหมายอีกหลายอย่างที่ล้าหลังประเทศไทยต้องปรับ เช่น การซื้อขายเครื่องดื่มแอลกอฮอล์เดลิเวอรี่ หรือ การพนันออนไลน์ที่คนไทยมีการเล่นพนันจริง ๆ แต่เราไม่สามารถปิดกั้นได้ เพราะผู้ให้บริการเปิดระบบข้างนอกประเทศไทย แล้วทำไมเราไม่ลองทำของเราเอง ดังนั้นจึงอยากฝากให้ทุกคนช่วยกันส่งเสียงเรื่องที่ควรแก้ไขให้มีการปรับปรุงต่อไป” นายชัยวุฒิ กล่าว
สำหรับการเสวนาครั้งนี้ ทางองค์การนักศึกษามหาวิทยาลัยธรรมศาสตร์ เล็งเห็นถึงความสำคัญ เพื่อให้นักศึกษาได้ร่วมแสดงความคิดเห็น ตระหนักและเข้าใจถึงโทษ และผลกระทบของการสูบบุหรี่ไฟฟ้า หรือการสูดดมควันจากบุหรี่ไฟฟ้า และประเด็นเรื่องบุหรี่ไฟฟ้าควรถูกกฎหมายหรือไม่ จะเป็นไปในทิศทางใด ในความคิดของนักศึกษามหาวิทยาลัยธรรมศาสตร์
__________________
วันพฤหัสบดีที่ 9 มีนาคม 2566
09/03/2566
หน.ผู้ตรวจ ก.อุตฯ ลงพื้นที่จังหวัดน่าน เยี่ยมชมสถานประกอบการแปรรูปถั่วลิสง ต่อยอดเกษตรอุตสาหกรรม สร้างรายได้ให้แก่เกษตรกรในพื้นที่
หัวหน้าผู้ตรวชราชการกระทรวงอุตสาหกรรม ลงพื้นที่จังหวัดน่าน เยี่ยมชมสถานประกอบการแปรรูปถั่วลิสง ต่อยอดเกษตรอุตสาหกรรม สร้างรายได้ให้แก่เกษตรกรในพื้นที่
เมื่อวันที่ 7 มีนาคม 25666 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และคณะ ลงพื้นที่จังหวัดน่านเข้าเยี่ยมชมสถานประกอบการ ณ บริษัท บ้านถั่วลิสง จำกัด ตำบลผาสิงห์ อำเภอเมืองน่าน โดยผลิตภัณฑ์ของบริษัทฯ คือ ถั่วลิสงแปรรูปมากกว่า 20 ชนิด เพื่อเพิ่มมูลค่า พร้อมแบ่งบรรจุซอง ซึ่งเป็นการต่อยอดธุรกิจมาจากห้างหุ้นส่วนจำกัด ซินกวงน่าน จากเดิมที่รับซื้อถั่วลิสงจากเกษตรกร เพื่อนำไปขายต่อในรูปแบบวัตถุดิบให้กับลูกค้าชาวมาเลเซียทั้งหมด ต่อมาได้ขยายกิจการโดยตั้งบริษัท บ้านถั่วลิสง จำกัด และเปลี่ยนมาเป็นการนำถั่วลิสงบางส่วนประมาณร้อยละ 20 มาแปรรูปเป็นผลิตภัณฑ์ต่าง ๆ สำหรับบริโภคภายในประเทศ โดยได้รับคำแนะนำ จากกระทรวงอุตสาหกรรม ในการทดลอง ต่อยอดไอเดีย จนเกิดเป็นผลิตภัณฑ์ต่าง ๆ เช่น ถั่วคั่วทราย เค้กถั่ว นมถั่ว ภายใต้แบรนด์นันทบุรี และบ้านถั่วลิสง รวมกว่า 20 ผลิตภัณฑ์ นอกจากนี้ ยังได้รับการอนุมัติสินเชื่อจากกองทุนพัฒนาเอสเอ็มอีตามแนวประชารัฐ เพื่อสร้างร้านบ้านถั่วลิสง และเปิดให้บริการเมื่อวันที่ 23 พฤศจิกายน 2562 ซึ่งร้านบ้านถั่วลิสง นอกจากจะเป็นการขยายช่องทางการจำหน่ายผลิตภัณฑ์ถั่วลิสงแปรรูป เกิดการบริหารธุรกิจครบวงจรทั้งต้นน้ำ กลางน้ำ และปลายน้ำ แล้ว ที่นี่ยังจะเป็นศูนย์รวบรวมการจำหน่ายสินค้าและผลิตภัณฑ์เกษตรแปรรูปของจังหวัดน่านในเครือข่ายคลัสเตอร์น่านอโกร-อินดัสทรี เป็นศูนย์เรียนรู้เพื่อศึกษาดูงานกระบวนการแปรรูปถั่วลิสง และเกษตรแปรรูปอื่น ๆ รวมถึงเป็นจุดเช็คอินสำหรับนักท่องเที่ยวในการซื้อของฝากได้อีกด้วย
วันพฤหัสบดีที่ 9 มีนาคม 2566
ดีอีเอส ลงนามความร่วมมือ 5 หน่วยงาน ด้านการประยุกต์ใช้เทคโนโลยีและนวัตกรรมภูมิสารสนเทศ
ดีอีเอส ลงนามความร่วมมือ 5 หน่วยงาน ด้านการประยุกต์ใช้เทคโนโลยีและนวัตกรรมภูมิสารสนเทศ
วันนี้ (09 มี.ค. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ลงนามบันทึกความเข้าใจว่าด้วยความร่วมมือด้านการประยุกต์ใช้เทคโนโลยีและนวัตกรรมภูมิสารสนเทศ ร่วมกับ กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงมหาดไทย และสำนักงานทรัพยากรน้ำแห่งชาติ เพื่อบูรณาการการประยุกต์ใช้เทคโนโลยีและนวัตกรรมภูมิสารสนเทศด้านการช่วยเหลือเกษตรกรที่ประสบภัยแล้ง รวมถึงด้านต่างๆ เช่น ด้านเกษตร ด้านภัยพิบัติ และด้านบริหารจัดการน้ำ เพื่อให้ประชาชนทุกพื้นที่ของประเทศสามารถเข้าถึงการขับเคลื่อนและประยุกต์ใช้เทคโนโลยีและนวัตกรรมภูมิสารสนเทศ ณ ห้องแกรนด์ฮออล์ 1 โรงแรมรามาการ์เด้นส์
___________________
วันพฤหัสบดีที่ 9 มีนาคม 2566
09/03/2566
ผู้ตรวจสมพลฯ ลงพื้นที่พิจิตร ตรวจราชการรอบ 1 เน้นย้ำดำเนินการตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566
ผู้ตรวจราชการกระทรวงอุตสาหกรรม ลงพื้นที่พิจิตร ตรวจราชการรอบ 1 เน้นย้ำดำเนินการตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ
เมื่อวันที่ 7 มีนาคม 2566 เวลา 09.00 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดพิจิตร ตรวจราชการกรณีปกติ รอบที่ 1 ประจำปีงบประมาณ พ.ศ. 2566 โดยมี นายชัยทัต สมิตินนท์ อุตสาหกรรมจังหวัดพิจิตร พร้อมด้วยนายสิทธิรงณ์ เร่งเงียบ ผู้อำนวยการศูนย์ส่งเสริมอุตสาหกรรมภาคที่ 3 นายวิโรจน์ เรืองเลิศศิลป์ ผู้อำนวยการสำนักงานนิคมอุตสาหกรรมพิจิตร และเจ้าหน้าที่เข้าร่วมรับการตรวจราชการในครั้งนี้ รายงานตามประเด็นการตรวจราชการกรณีการตรวจกำกับ เร่งรัด ติดตาม เพื่อขับเคลื่อนการดำเนินงานที่สำคัญ และโครงการสำคัญของกระทรวงอุตสาหกรรม
ทั้งนี้ ผู้ตรวจสมพลฯ ได้มอบนโยบายและเน้นย้ำให้เจ้าหน้าที่ทุกคนดำเนินการตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กำหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ การตรวจ กำกับ ดูแลโรงงานให้ดำเนินการอย่างละเอียดครบถ้วนทุกประเด็น มีแผนปฏิบัติงานที่ชัดเจน และมีบันทึกการตรวจสอบทุกครั้ง โรงงานค้างชำระค่าธรรมเนียม กรณีโรงงานเลิกประกอบการแต่คงค้างชำระค่าธรรมเนียมให้ติดตามเร่งรัดดำเนินการให้เป็นที่สิ้นสุดและประสานกรมโรงงานอุตสาหกรรมเพื่อจำหน่ายทะเบียน การบริหารจัดการกากอุตสาหกรรมให้ติดตามการขออนุญาตนำกากออกนอกโรงงาน และรายงานข้อมูลกากอุตสาหกรรมผ่านระบบสารสนเทศฯ ให้ดำเนินการภายในระยะเวลาที่กำหนด
รวมทั้งได้รับฟังแนวทางการดำเนินงาน และข้อเสนอแนะจากตัวแทนของภาคเอกชน ได้แก่ หอการค้าจังหวัดพิจิตร สภาอุตสาหกรรมจังหวัดพิจิตร และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาพิจิตร
พร้อมนี้ ผู้ตรวจสมพลฯ และคณะได้ลงพื้นที่ตรวจเยี่ยมศูนย์ส่งเสริมอุตสาหกรรมภาคที่ 3 และให้กำลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชนและกระทรวงอุตสาหกรรม
วันพฤหัสบดีที่ 9 มีนาคม 2566
บีโอไอผนึกภาคเอกชนกระตุ้นเศรษฐกิจภาคใต้
บีโอไอผนึกภาคเอกชนกระตุ้นเศรษฐกิจภาคใต้
บีโอไอผนึกภาคเอกชนกระตุ้นเศรษฐกิจภาคใต้
เมื่อเร็ว ๆ นี้นายชนินทร์ ขาวจันทร์ รองเลขาธิการคณะกรรมการส่งเสริมการลงทุน (บีโอไอ) (ที่ 4 จากซ้าย) พร้อมด้วยคณะผู้บริหารบีโอไอ ผนึกกำลังเครือข่ายเอกชนกระตุ้นเศรษฐกิจภาคใต้ จังหวัดตรัง กระบี่ สุราษฎร์ธานี จัดกิจกรรมเสวนาชักจูงการลงทุน นโยบายส่งเสริมการลงทุนใหม่ ภายใต้ยุทธศาสตร์การส่งเสริมการลงทุน 5 ปี ของบีโอไอ รวมถึงแนวทางความร่วมมือเพื่อส่งเสริมการลงทุนร่วมกับสภาอุตสาหกรรมและหอการค้าจังหวัดสุราษฎร์ธานี
วันพฤหัสบดีที่ 9 มีนาคม 2566
09/03/2566
แจ้งเตือนการกระทำที่อาจเข้าข่ายเป็นความผิด ตามพระราชกำหนดการกู้ยืมเงินที่เป็นการฉ้อโกงประชาชน พ.ศ. 2527
แจ้งเตือนประชาชนให้ระมัดระวังการชักชวนเข้าร่วมลงทุนผ่านช่องทางออนไลน์ที่มีลักษณะเป็นแชร์ลูกโซ่ ซึ่งอาจเข้าข่ายกระทำความผิดตามพระราชกำหนดการกู้ยืมเงินที่เป็นการฉ้อโกงประชาชน พ.ศ. 2527
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง แจ้งเตือนประชาชนให้ระมัดระวังการชักชวนเข้าร่วมลงทุนผ่านช่องทางออนไลน์ที่มีลักษณะเป็นแชร์ลูกโซ่ ซึ่งอาจเข้าข่ายกระทำความผิดตามพระราชกำหนดการกู้ยืมเงินที่เป็นการฉ้อโกงประชาชน พ.ศ. 2527 (พระราชกำหนดการกู้ยืมเงินฯ) สืบเนื่องจากปัจจุบันมีบุคคล กลุ่มบุคคลหรือบริษัทหลายแห่งได้จัดหาวิธีการหรือรูปแบบการระดมทุนในรูปแบบใหม่ ๆ เพื่อจูงใจให้ประชาชนทั่วไปเข้าร่วมลงทุน อาทิ การโฆษณาชักชวนให้นำเงินร่วมลงทุนและสัญญาจะให้ผลตอบแทนตามจำนวนเงินที่ลงทุน ซึ่งมีรูปแบบการเสนอผลตอบแทนที่ดึงดูดใจ เป็นการให้เงินและทองรูปพรรณ ของมีค่า เป็นต้น โดยเมื่อคำนวณแล้วเป็นอัตราผลตอบแทนที่สูง
กระทรวงการคลังจึงขอแจ้งเตือนประชาชนให้ระมัดระวัง เนื่องจากพฤติการณ์ดังกล่าว น่าจะมีลักษณะเป็นการหลอกลวงและอาจเข้าข่ายเป็นการกระทำความผิดตามพระราชกำหนดการกู้ยืมเงินฯ กล่าวคือ 1) มีการโฆษณาชักชวนหรือประกาศให้ปรากฏต่อประชาชน เช่น การชักชวนผ่านออนไลน์ เป็นต้น 2) มีการให้สัญญาว่าจะจ่ายหรืออาจจ่ายผลประโยชน์ตอบแทนจากการเข้าร่วมการลงทุนซึ่งการจ่ายผลตอบแทนจะจ่ายเป็นเงิน ทรัพย์สิน หรือผลประโยชน์อื่นใดก็ได้ 3) ผลประโยชน์ตอบแทนที่จะจ่ายให้นั้นมีอัตราที่สูงกว่าอัตราดอกเบี้ยสูงสุดที่สถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงินจะพึงจ่ายได้ และ 4) มิได้มีการประกอบกิจการที่ชอบด้วยกฎหมายที่จะให้ผลประโยชน์ตอบแทนในอัตราที่สูงตามที่สัญญานั้นได้ แต่สุดท้ายก็ใช้วิธีการหมุนเวียนเงินจ่ายให้กับผู้ร่วมลงทุนโดยนำเงินจากผู้ร่วมลงทุนรายใหม่จ่ายคืนให้กับผู้ร่วมลงทุนรายต้น ๆ
ทั้งนี้ ขอให้ประชาชนที่ถูกชักชวนให้ร่วมลงทุนผ่านช่องทางออนไลน์ ได้ตระหนักและระมัดระวังกลุ่มมิจฉาชีพที่แฝงตัวในรูปแบบบุคคลหรือกลุ่มบุคคลหรืออาจอ้างอิงบุคคลที่มีชื่อเสียง มาเพื่อโน้มน้าวหลอกลวงประชาชนให้หลงเชื่อ จนอาจทำให้เกิดความเสียหายต่อทรัพย์สินของท่านได้ สำหรับประชาชนที่ร่วมลงทุนผ่านช่องทางออนไลน์แล้วเกิดความเสียหายต่อทรัพย์สินสามารถแจ้งความร้องทุกข์ได้ที่สถานีตำรวจในท้องที่ที่เกิดเหตุ (เพื่อไม่ให้คดีขาดอายุความ) หรือเว็บไซต์สำนักงานตำรวจแห่งชาติ (www.thaipoliceonline.com) หรือส่งเรื่องร้องเรียนมาที่กองนโยบายพัฒนาระบบการเงินภาคประชาชน สำนักงานเศรษฐกิจการคลัง (สศค.) ซึ่ง สศค. จะประสานหน่วยงานที่เกี่ยวข้องดำเนินการตามกฎหมายให้ถึงที่สุด
หากท่านมีข้อสงสัยประการใด สามารถสอบถามได้ที่ ส่วนป้องปรามการเงินนอกระบบ กองนโยบายพัฒนาระบบการเงินภาคประชาชน สํานักงานเศรษฐกิจการคลัง ถนนพระราม 6 เขตพญาไท กรุงเทพฯ 10400 โทร. 0 2169 7128 ถึง 36 ต่อ 153 - 160 หรือศูนย์รับแจ้งการเงินนอกระบบ โทร. 1359
กองนโยบายพัฒนาระบบการเงินภาคประชาชน สำนักงานเศรษฐกิจการคลัง
โทร. 02 169 7127 ถึง 36 ต่อ 160 หรือศูนย์รับแจ้งการเงินนอกระบบ สายด่วน 1359 กด 1
วันพฤหัสบดีที่ 9 มีนาคม 2566
09/03/2566
​"ธนกร" เผย “นายก” สั่งเร่งแก้ปัญหาผู้มีสิทธิเข้าคิวหน้าธนาคารเพื่อรอยืนยันตัวตน "บัตรสวัสดิการแห่งรัฐ" ย้ำทุกส่วนต้องช่วยกันอำนวยความสะดวกผู้มีสิทธิ
​"ธนกร" เผย “นายก” สั่งเร่งแก้ปัญหาผู้มีสิทธิเข้าคิวหน้าธนาคารเพื่อรอยืนยันตัวตน "บัตรสวัสดิการแห่งรัฐ" ย้ำทุกส่วนต้องช่วยกันอำนวยความสะดวกผู้มีสิทธิ “บิ๊กตู่” หวังเห็นประชาชนกลุ่มเปราะบาง ได้ใช้สวัสดิการรัฐ ตามกำหนดการ
วันที่ 9 มีนาคม 2566 นายธนกร วังบุญคงชนะ รัฐมนตรีประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กังวลภาพประชาชนผู้มีสิทธิ แออัดหน้าธนาคารหรือจุดให้บริการ เพื่อรอเข้าแถว/ต่อคิว รอยืนยันตัวตนตามสาขาธนาคาร ที่ร่วมโครงการบัตรสวัสดิการแห่งรัฐ ปี 2565 บางสาขาธนาคารในบางวัน ทั้งธนาคารกรุงไทยและธนาคารออมสิน อาจเปิดให้คิวบริการแบบจำกัดจำนวน เช่น แค่ 100 คิว ทำให้เกิดภาพประชาชนแออัดเบียดเสียดรอรับบริการ ซึ่งนายกรัฐมนตรีสั่งการเร่งด่วนให้หน่วยงานที่เกี่ยวข้อง หามาตรการแก้ไขหรือวิธีการเพิ่มเติม เพื่อช่วยประชาชนผู้มีสิทธิ สามารถยืนยันตัวตนได้สะดวก รวดเร็วยิ่งขึ้น เช่น การเพิ่มจำนวนคิวบริการ หรือการเปิดจองคิวก่อนไปธนาคาร เพื่อจะได้ไปยืนยันตัวตน ณ สาขาธนาคารตามเวลาที่กำหนด ทุกฝ่ายที่รับผิดชอบในแต่ละขั้นตอน ต้องคิดวิธีการทำงานให้เร็วและรอบคอบที่สุด เพราะนายกรัฐมนตรีอยากเห็นประชาชนผู้มีสิทธิได้ใช้ประโยชน์จากสวัสดิการแห่งรัฐได้ตามกำหนดการและตรงตัวบุคคลกลุ่มเป้าหมายที่สุด
กระทรวงการคลัง รายงานว่าผู้ผ่านการพิจารณาคุณสมบัติที่ยืนยันตัวตน โครงการลงทะเบียนเพื่อสวัสดิการแห่งรัฐ ปี 2565 สำเร็จแล้ว จำนวนทั้งสิ้น 2,742,919 ราย (สถานะ 7 มีนาคม 2566) สำหรับผู้ลงทะเบียนที่ไม่ผ่านเกณฑ์การพิจารณาคุณสมบัติสามารถยื่นขออุทธรณ์ได้ตั้งแต่วันที่ 1 มีนาคม -1 พฤษภาคม 2566 โดยดำเนินการผ่าน 2 ช่องทาง ได้แก่
1. ขออุทธรณ์ด้วยตนเองผ่านทางเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น.ของทุกวัน
2. ขออุทธรณ์ผลการพิจารณาคุณสมบัติผ่านหน่วยงานรับลงทะเบียนทั้ง 7 หน่วยงาน ได้แก่ ธนาคารออมสิน ธนาคารกรุงไทย จำกัด (มหาชน) ธนาคารเพื่อการเกษตรและสหกรณ์การเกษตร สำนักงานคลังจังหวัดทุกจังหวัด ที่ว่าการอำเภอทุกอำเภอ สำนักงานเขตกรุงเทพมหานคร และศาลาว่าการเมืองพัทยา ตามวันและเวลาทำการของแต่ละหน่วยงาน
ทั้งนี้ ผู้ลงทะเบียนโครงการฯ สามารถติดตามข้อมูลข่าวสารและรายละเอียดโครงการฯ ปี 2565 เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th //
วันพุธที่ 8 มีนาคม 2566
​Cabinet approves establishment of Office of Research and Innovation for Competitiveness and Area-Based Development (Public Organization)
​Cabinet approves establishment of Office of Research and Innovation for Competitiveness and Area-Based Development (Public Organization)
March 8, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on March 7, 2023, has made approval to the establishment of Office of Research and Innovation for Competitiveness and Area-Based Development (Public Organization) under Ministry of Higher Education, Science, Research and Innovation.
According to the Government Spokesperson, prior to 2019, there were four agencies – the National Research Council of Thailand (NRCT), the National Innovation Agency (NIA), the Agricultural Research Development Agency (ARDA) and the Health Systems Research Institute (HSRI) – responsible for administering public research fund in Thailand. Each agency already had specific funding scope which collectively was insufficient to fulfil overarching areas required to transform Thailand into an innovation-based economy. As part of the higher education, science, research and innovation system reform, the National Higher Education, Science, Research and Innovation Policy Council decided to establish three program management units (PMUs) as independent funding bodies operating under the legal framework of the Office of National Higher Education Science Research and Innovation Policy Council (NXPO). The 3 PMUs, namely, (1) Program Management Unit for Area-based Development (PMU-A); (2) Program Management Unit for Human Resources & Institutional Development, Research and Innovation (PMU-B); and (3) Program Management Unit for Competitiveness Enhancement (PMU-C), will be merged into Office of Research and Innovation for Competitiveness and Area-Based Development (Public Organization).
Office of Research and Innovation for Competitiveness and Area-Based Development (Public Organization) will be the country’s major funding management agency for the development of technology and innovation. The aim is to enhance the nation’s industrial competitiveness; promote area-based development and human resources & institutional development.
The cabinet also approved in principle the draft Royal Decree on the establishment of Office of Research and Innovation for Competitiveness and Area-Based Development (Public Organization), as proposed by Ministry of Higher Education, Science, Research and Innovation. The Ministry is also ordered to take into consideration comments of Office of National Economic and Social Development Council, and Office of the Public Sector Development Commission.
วันพฤหัสบดีที่ 9 มีนาคม 2566
รมว.ชัยวุฒิ หารือทูตสหรัฐฯ ประจำประเทศไทย ในความร่วมมือด้านเศรษฐกิจดิจิทัล
รมว.ชัยวุฒิ หารือทูตสหรัฐฯ ประจำประเทศไทย ในความร่วมมือด้านเศรษฐกิจดิจิทัล
วันนี้ (09 มี.ค. 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ให้การต้อนรับ นายรอเบิร์ต เอฟ. โกเด็ก (H.E. Mr. Robert F. Godec) เอกอัครราชทูตสหรัฐอเมริกาประจำประเทศไทย ในโอกาสเข้าเยี่ยมคารวะและหารือข้อราชการ โดยทั้งสองฝ่ายได้แลกเปลี่ยนข้อคิดเห็นด้านความสัมพันธ์และความร่วมมือระหว่างไทยและสหรัฐอเมริกา ทั้งด้านสังคม และเศรษฐกิจ การค้า และการลงทุน โดยทั้งสองฝ่ายยืนยันที่จะสนับสนุนความร่วมมือด้านเศรษฐกิจและสังคมดิจิทัล และเทคโนโลยีดิจิทัลระหว่างสองประเทศในสาขาต่าง ๆ อาทิ การใช้ 5G, Open RAN, Digital ID, การใช้ดิจิทัลในภาคการศึกษา การพัฒนาเมืองอัจฉริยะ และการรักษาความมั่นคงปลอดภัยไซเบอร์ โดยมีนายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม และพลอากาศตรีอมร ชมเชย เลขาธิการคณะกรรมการการรักษาความมั่นคงปลอดภัยไซเบอร์แห่งชาติ เข้าร่วม ณ ห้องรับรอง ชั้น 9 สำนักงานปลัดกระทรวงดิจิทัลเพื่อเศรษฐกิจและสังคม
_________________________
วันพฤหัสบดีที่ 9 มีนาคม 2566
09/03/2566
โฆษกรัฐบาลเผย นายกฯ ยินดีอุตสาหกรรมอัญมณีและเครื่องประดับไทย มีมูลค่าการส่งออก ปี 2565 กว่า 1.5 หมื่นล้านดอลลาร์สหรัฐ ขยายตัวเกือบ 50%
โฆษกรัฐบาลเผย นายกฯ ยินดีอุตสาหกรรมอัญมณีและเครื่องประดับไทย มีมูลค่าการส่งออก ปี 2565 กว่า 1.5 หมื่นล้านดอลลาร์สหรัฐ ขยายตัวเกือบ 50% รัฐบาลพร้อมสนับสนุนและพัฒนาศักยภาพผู้ประกอบการ สร้างโอกาสทางการค้าอย่างเป็นระบบ
วันที่ 9 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานจาก สภาอุตสาหกรรมแห่งประเทศไทย ถึงมูลค่าอุตสาหกรรมอัญมณีและเครื่องประดับของประเทศไทย ปี 2565 ชื่นชมเป็นอีกอุตสาหกรรมที่มีมูลค่าการเติบโตที่สูง มีตัวเลขการส่งออกเป็นอันดับที่ 3 ของไทย โดยคาดการณ์ว่าภายในปี 2566 การส่งออกอัญมณีและเครื่องประดับของไทย จะสามารถเติบโตได้อีกถึง 10 - 15%
โฆษกประจำสำนักนายกรัฐมนตรี เปิดเผยว่า อุตสาหกรรมอัญมณีและเครื่องประดับไทย เป็นอุตสาหกรรมที่มียอดการส่งออกสูงสุด เป็นอันดับที่ 3 ของไทย โดยจากสถิติช่วงเดือน มกราคม-ธันวาคม 2565 อุตสาหกรรมอัญมณีและเครื่องประดับ มีมูลค่าการส่งออกถึง 15,057.70 ล้านดอลลาร์สหรัฐ และมีการขยายตัวกว่า 49.82% จากช่วงเดียวกันของปีก่อนหน้า ซึ่งสินค้าอัญมณีและเครื่องประดับส่งออกที่สำคัญ ได้แก่ ทองคำ เครื่องประดับทอง เพชรเจียระไน เครื่องประดับเงิน พลอยเนื้อแข็งเจียระไน และ พลอยเนื้ออ่อนเจียระไน โดยมีตลาดการส่งออกที่สำคัญ (ไม่รวมการส่งออกทองคำ) ได้แก่ สหรัฐอเมริกา อินเดีย ฮ่องกง เยอรมนี สหราชอาณาจักร สิงคโปร์ สวิตเซอร์แลนด์ เบลเยียม สหรัฐอาหรับเอมิเรตส์ และ ญี่ปุ่น ตามลำดับ ซึ่งมูลค่าตลาดการส่งออกของอุตสาหกรรมอัญมณีและเครื่องประดับไทย (ไม่รวมส่งออกทองคำ) ทุกตลาดมีมูลค่าเพิ่มขึ้นแตกต่างกันไป โดยจุดเด่นของอุตสาหกรรมอัญมณีและเครื่องประดับไทย อยู่ที่การออกแบบลวดลายที่เป็นเอกลักษณ์ ซึ่งเป็นงานฝีมือที่ต้องอาศัยความปราณีต ในการสร้างสรรค์ผลงานอย่างมาก นอกจากนี้ จากข้อมูลในปี 2565 ได้มีผู้ประกอบการด้านอัญมณีและเครื่องประดับไทย เป็นจำนวนกว่า 12,892 ราย เพิ่มขึ้นกว่า 2.41% ซึ่งแสดงถึงการเติบโต ของภาคอุตสาหกรรมอัญมณีและเครื่องประดับ ที่มีแนวโน้มการเติบโตสูงขึ้นอย่างเห็นได้ชัด และเป็นที่ยอมรับในตลาดต่างประเทศ
“นายกรัฐมนตรี รับทราบตัวเลขมูลค่า และแนวโน้มที่เติบโตขึ้นของภาคอุตสาหกรรมอัญมณีและเครื่องประดับไทย ซึ่งรัฐบาลพร้อมสนับสนุนผู้ประกอบการไทย พัฒนาศักยภาพผู้ประกอบการ และสร้างโอกาสทางการค้าอย่างเป็นระบบ รวมทั้งใช้ประโยชน์จากเทคโนโลยีดิจิทัล ส่งเสริมสินค้าท้องถิ่นสู่ตลาดโลก (Local to Global) สร้างผู้ส่งออกรายใหม่ (New Faces) และเพิ่มมูลค่าแก่สินค้าและบริการ ตลอดจน ขยายช่องทางตลาดต่างประเทศ ยกระดับมาตรฐานเพิ่มขีดความสามารถในการแข่งขัน นายกรัฐมนตรีมั่นใจในคุณภาพสินค้าไทย และรัฐบาลจะสนับสนุนผู้ประกอบการทุกกลุ่มเพื่อโอกาสทางการแข่งขันที่ดีขึ้น ” นายอนุชาฯ กล่าว
โฆษกประจำสำนักนายกรัฐมนตรีได้กล่าวถึงกิจกรรมสำคัญที่เกี่ยวข้องกับอุตสาหกรรมอัญมณีและเครื่องประดับไทย ได้แก่
1) งานนิทรรศการอัญมณีและเครื่องประดับ Jewellery & Gem ASEAN Bangkok (JGLB) ระหว่างวันที่ 26 - 29 เมษายน 2566 ณ Hall 1&2 ศูนย์การประชุมแห่งชาติสิริกิติ์ และ 2) งาน 68th Bangkok Gems & Jewelry Fair ระหว่างวันที่ 6 - 10 กันยายน 2566 ณ ศูนย์การประชุมแห่งชาติสิริกิติ์ ซึ่งผู้ประกอบการ และผู้สนใจสามารถติดต่อสอบถามเพื่อเข้าร่วมกิจกรรมดังกล่าวได้
วันพฤหัสบดีที่ 9 มีนาคม 2566
ครม. ไฟเขียว กฎหมายกำกับธุรกิจเช่าซื้อ – ลีสซิ่ง รถยนต์และรถจยย. ให้อำนาจแบงก์ชาติดูแลตรวจสอบ ป้องกันประชาชนถูกเอาเปรียบ
.....
ที่ประชุม ครม. (7 มี.ค. 66) อนุมัติหลักการร่างพระราชกฤษฎีกากำหนดให้การประกอบธุรกิจทางการเงินบางประเภทอยู่ภายใต้บังคับของพ.ร.บ. ธุรกิจสถาบันการเงิน พ.ศ.2551 พ.ศ. .... เพื่อให้มีกฎหมายเฉพาะกำกับดูแลธุรกิจเช่าซื้อและการให้เช่าแบบลิสซิ่งรถยนต์และรถจักรยานยนต์ ซึ่งจะส่งเสริมและคุ้มครองผู้บริโภคให้ได้รับความเป็นธรรมจากการใช้บริการมากยิ่งขึ้น โดยให้ธนาคารแห่งประเทศไทย (ธปท.) และสนง.คณะกรรมการคุ้มครองผู้บริโภค กำหนดแนวทางให้เกิดความเท่าเทียมในการกำกับดูแลผู้ประกอบธุรกิจ
.
สำหรับสาระสำคัญของร่างกฎหมายฉบับนี้
- ผู้ประกอบธุรกิจต้องแสดงรายละเอียดการคำนวณอัตราดอกเบี้ย ค่าบริการต่าง ๆ ส่วนลด และข้อมูลอื่น ๆ ให้ลูกค้าทราบ พร้อมทั้งรายงานต่อ ธปท. ตามหลักเกณฑ์ที่กำหนด
.
- ธปท. มีอำนาจแต่งตั้งพนักงาน ธปท. หรือบุคคลภายนอก เป็นผู้ตรวจการ ตรวจสอบกิจการสินทรัพย์และหนี้สินของผู้ประกอบธุรกิจ ลูกหนี้ และบุคคลที่เกี่ยวข้องของผู้ประกอบธุรกิจนั้น โดยให้มีอำนาจเข้าไปตรวจสอบ หรือสั่งให้ผู้ที่เกี่ยวข้องมาให้ข้อมูลเกี่ยวกับกิจการ ของผู้ประกอบธุรกิจ รวมถึงยึดหรืออายัดทรัพย์สิน เอกสารหรือสิ่งของที่เกี่ยวข้องกับการกระทำความผิด เป็นต้น
- ให้ ธปท. มีหนังสือเตือนไปยังผู้ประกอบธุรกิจ ให้ระงับการกระทำ หรือมีคำสั่งห้ามกระทำการ รวมถึงกำหนดบทลงโทษ กรณีไม่ปฏิบัติตามพระราชกฤษฎีนี้
.
ซึ่งกฎหมายนี้ให้มีผลบังคับใช้ เมื่อพ้นกำหนด 90 วันนับแต่วันประกาศในราชกิจจานุเบกษา
.
อ่านเพิ่มเติม คลิก https://www.thaigov.go.th/news/contents/details/65812
#ไทยคู่ฟ้า #สื่อสารรัฐบาลไทย
-------------------
วันพฤหัสบดีที่ 9 มีนาคม 2566
09/03/2566
โฆษกรัฐบาลประชาสัมพันธ์เบอร์ศูนย์รับแจ้งเหตุภัยทางการเงินจากมิจฉาชีพของธนาคาร 12 แห่ง แจ้งเหตุได้ตลอด 24 ชั่วโมง เพื่อบรรเทาความเสียหายให้เร็วที่สุด
โฆษกรัฐบาลประชาสัมพันธ์เบอร์ศูนย์รับแจ้งเหตุภัยทางการเงินจากมิจฉาชีพของธนาคาร 12 แห่ง แจ้งเหตุได้ตลอด 24 ชั่วโมง เพื่อบรรเทาความเสียหายให้เร็วที่สุด
วันที่ 9 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี ประชาสัมพันธ์เบอร์ศูนย์รับแจ้งเหตุภัยทางการเงินจากมิจฉาชีพ ซึ่งขณะนี้ได้รับความร่วมมือจากธนาคารทั้งสิ้น 12 แห่ง ได้เปิดศูนย์รับแจ้งเหตุภัยทางการเงินจากมิจฉาชีพของธนาคาร เพื่อให้ประชาชนที่ได้รับผลกระทบ หรือตกเป็นเหยื่อของมิจฉาชีพโทรแจ้งเหตุ ได้ตลอด 24 ชั่วโมง เพื่ออำนวยความสะดวกประชาชน บรรเทาความเสียหายให้เร็วที่สุด ดังนี้
ธ. กสิกรไทย 0-2888-8888 กด 001
ธ. กรุงไทย 0-2111-1111 กด 108
ธ.กรุงศรีอยุธยา 1572 กด 5
ธ. กรุงเทพ 1333 หรือ 0-2645-5555 กด *3
ธ. ไทยพาณิชย์ 0-2777-7575
ธ. ทหารไทยธนชาต 1428 กด 03
ธ. ออมสิน 1115 กด 6
ธ. ซีไอเอ็มบีไทย 0-2626-7777 กด 00
ธ. ไทยเครดิตเพื่อรายย่อย 0-2697-5454
ธ. ยูโอบี 0-2344-9555
ธ. แลนด์ แอนด์ เฮ้าส์ 0-2359-0000 กด 8
ธ. อาคารสงเคราะห์ 0-2645-9000 กด 33
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการทำงาน กำชับหน่วยงานที่เกี่ยวข้องเร่งแก้ไขปัญหามิจฉาชีพหลอกหลวงประชาชนผ่านช่องทางต่างๆ เพื่อป้องกันปัญหาและสกัดกั้นความเสียหายที่จะเกิดแก่ประชาชนให้เร็วที่สุด รวมทั้ง ขณะนี้ รัฐบาลได้ผลักดัน พ.ร.ก. มาตรการป้องกันและปราบปรามอาชญากรรมทางเทคโนโลยี พ.ศ. …. เพื่อให้เป็นกฎหมายที่ช่วยเพิ่มประสิทธิภาพการปราบปรามการกระทำผิดได้อย่างเด็ดขาดมากขึ้น” นายอนุชาฯ กล่าว
วันพฤหัสบดีที่ 9 มีนาคม 2566
ปลัดดีอีเอส วิทยากรพิเศษเรื่อง “การพัฒนาระบบศาลปกครองอิเล็กทรอนิกส์ (e-Admincourt)”
ปลัดดีอีเอส วิทยากรพิเศษเรื่อง “การพัฒนาระบบศาลปกครองอิเล็กทรอนิกส์ (e-Admincourt)”
วันนี้ (9 มีนาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมเป็นวิทยากรพิเศษในการสัมมนาวิชาการ ในหัวข้อ “การพัฒนาระบบศาลปกครองอิเล็กทรอนิกส์ (e-Admincourt) ก้าวที่ท้าทายสู่การสร้างโอกาสเข้าถึงความยุติธรรม เนื่องในโอกาสครบรอบ 22 ปี ศาลปกครอง โครงการเสริมสร้างความรู้และเผยแพร่ประชาสัมพันธ์ให้แก่คู่กรณี ประชาชน เจ้าหน้าที่ของรัฐ ในการใช้ระบบงานคดีปกครองอิเล็กทรอนิกส์ ณ ห้องสัมมนา 1 ชั้น 11 อาคารศาลปกครอง ถนนแจ้งวัฒนะ
_______________________
วันพฤหัสบดีที่ 9 มีนาคม 2566
09/03/2566
สำนักงานสลากกินแบ่งรัฐบาล (GLO) ลงพื้นที่เยี่ยมเยียนพบปะ จุดจำหน่ายสลาก 80 ที่อำเภอเมืองภูเก็ต
สำนักงานสลากกินแบ่งรัฐบาลลงพื้นที่พบปะตัวแทนจำหน่ายตามโครงการสลาก 80 ในเขตอำเภอเมือง จังหวัดภูเก็ต เพื่อพูดคุย รับฟัง ตลอดจนแลกเปลี่ยนความคิดเห็นเกี่ยวกับการดำเนินโครงการสลาก 80
วันนี้ ( 7 มีนาคม 2566) เวลา 15.00 น. สำนักงานสลากกินแบ่งรัฐบาล โดย นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล ลงพื้นที่พบปะตัวแทนจำหน่ายตามโครงการสลาก 80 ในเขตอำเภอเมือง จังหวัดภูเก็ต เพื่อพูดคุย รับฟัง ตลอดจนแลกเปลี่ยนความคิดเห็นเกี่ยวกับการดำเนินโครงการสลาก 80
สำหรับโครงการสลาก 80 เป็นหนึ่งในหลายโครงการที่สำนักงานฯ ดำเนินการเพื่อแก้ไขปัญหาเกินราคา เป็นการทำรายการซื้อขายสลาก ผ่านแอปพลิเคชันเป๋าตัง และถุงเงิน ขณะนี้ โครงการดังกล่าว เป็นที่รู้จักอย่างแพร่หลาย ปัจจุบัน มีจุดจำหน่ายกระจายอยู่ทั่วประเทศ 1,047 จุด และจะขยายจำนวนจุดจำหน่ายเพิ่มขึ้นในอนาคต เพื่อให้ประชาชนสามารถซื้อสลากได้ในราคา 80 บาท ได้อย่างแพร่หลาย
สำหรับตัวแทนจำหน่ายสลากที่จำหน่ายผ่านจุดจำหน่ายสลาก 80 นั้น แต่ละจุดจะได้รับสลากไปจำหน่ายจุดละ 5-25 เล่ม เป็นการจำหน่ายผ่านแอปเป๋าตัง โดยผู้ซื้อ จะซื้อได้ไม่เกิน 20 ใบ (เนื่องจากเป็นการจำหน่ายสลากที่มีใบสลากให้ผู้ซื้อ จึงต้องจำกัดจำนวนการซื้อ ป้องกันการเวียนซื้อเพื่อนำไปขายต่อ) และสลากที่จำหน่ายผ่านจุดจำหน่ายสลากต้องมีการประทับตรา บนใบสลาก เพื่อเป็นการแสดงว่า สลากใบนั้นได้จำหน่ายไปแล้ว โดยหมายเลขที่ปรากฏบนตราประทับจะเป็นรหัสแสดงจังหวัด ระบุเขต/อำเภอ และจุดที่เท่าไหร่ของอำเภอนั้นๆ
ทั้งนี้ ตัวแทนจำหน่ายจุดจำหน่ายสลาก 80 ทุกราย จะต้องปฏิบัติตามเงื่อนไขที่กำหนดไว้ในสัญญาเหมือนตัวแทนจำหน่ายทุกประเภท หากฝ่าฝืนไม่ปฏิบัติตาม สำนักงานฯ จะบอกเลิกสัญญา และยกเลิกการเป็นตัวแทนจำหน่ายทันทีเช่นเดียวกัน
สำหรับผู้ซื้อสลาก หากไม่ได้ซื้อจากจุดจำหน่ายสลาก 80 แต่ปรากฏว่ามีเครื่องหมายประทับ แสดงว่าสลากใบนั้น เคยขายให้กับใครมาก่อนแล้ว หากมีการถูกรางวัล และมีการแจ้งอายัด ในขั้นตอนการสืบสวนจะถือว่า ผู้ซื้อสลาก หรือผู้ที่ซื้อคนแรก มีสิทธิในการรับรางวัล ไม่ใช่คนซื้อจากแผงทั่วไป จึงขอแนะนำ ให้ตรวจสอบสลากก่อนซื้อ หรือตรวจสอบจุดจำหน่ายในเขตพื้นที่ต่างๆ ได้ ผ่านทางเว็บไซต์สำนักงานสลากกินแบ่งรัฐบาล www.glo.or.th หรือสอบถามได้ที่ Call Center โทร. 0-2528-9999
วันพฤหัสบดีที่ 9 มีนาคม 2566
09/03/2566
รองปลัดฯ ณัฏฐิญา แนะนำระบบเทคโนโลยีมาช่วยบริหารจัดการแก้ไขข้อร้องเรียนอย่างมีประสิทธิภาพ ตั้งทีมม้าเร็วลงพื้นที่ระงับเรื่องร้องเรียนร่วมกับจังหวัดให้ท
รองปลัดกระทรวงอุตสาหกรรม แนะนำระบบเทคโนโลยีมาช่วยบริหารจัดการแก้ไขข้อร้องเรียนอย่างมีประสิทธิภาพ ตั้งทีมม้าเร็วลงพื้นที่ระงับเรื่องร้องเรียนร่วมกับจังหวัดให้ทันท่วงที
เมื่อวันที่ 7 มีนาคม 2566 เวลา 10.30 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นผู้แทนกระทรวงอุตสาหกรรม มอบนโยบายกองตรวจราชการ (กตร.) สำนักงานปลัดกระทรวงอุตสาหกรรม (สปอ.) โดยมี นายเตมีย์ พันธุวงค์ราช ผู้อำนวยการกองตรวจราชการ กล่าวต้อนรับ ในการนี้ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และนายจักรพันธ์ เด่นดวงบริพันธ์ ผู้อำนวยการกองยุทธศาสตร์และแผนงาน เข้าร่วมการประชุมด้วย
สำหรับกองตรวจราชการ หรือ กตร. เป็นหน่วยงานสนับสนุนการตรวจราชการและติดตามผลการดำเนินงานของหน่วยงานในสังกัด กระทรวงอุตสาหกรรม (อก.) ทั้งการตรวจราชการกรณีปกติ และการตรวจบูรณาการ รวมถึงการติดตามประเมินผลการดำเนินงานโครงการต่าง ๆ อก. และ สปอ. การบริหารจัดการเรื่องร้องเรียนในภาวะฉุกเฉินของ อก. และดำเนินงานจิตอาสาของ อก.
โดย รสอ.รก.รปอ. ณัฏฐิญา ได้เน้นย้ำให้ กตร. นำแนวทาง MIND ใช้หัวและใจ เข้ามาเป็นส่วนสำคัญในการปฏิบัติงานให้มีประสิทธิภาพมากขึ้น เริ่มตั้งแต่การลงพื้นที่ตรวจติดตามของผู้ตรวจราชการ ควรมีการพัฒนาระบบการตรวจติดตามให้ทันสมัยสอดรับกับบริบทของโลกปัจจุบัน มีการนำข้อมูลเชิงลึกในอุตสาหกรรมต่าง ๆ มาใช้ให้เกิดประโยชน์สูงสุด ขณะที่ในด้านการพัฒนาระบบการรายงานผล ควรมีการปรับปรุงระบบให้เป็นไปในลักษณะการบังคับรายงาน เพื่อลดปัญหาการติดตามข้อมูลไม่ได้หรือการไม่ส่งรายงาน ส่วนในด้านการพัฒนาบุคลากรก็ควรมุ่งเน้นด้านกฎหมาย ระเบียบ ข้อบังคับ และมาตรการกองทุนต่าง ๆ ของ อก. เพื่อประโยชน์ในการทำงานร่วมกับสำนักงานอุตสาหกรรมจังหวัด นอกจากนี้ ยังได้เน้นย้ำให้ กตร. มีการบูรณาการการทำงานกับทุกหน่วยงานที่เกี่ยวข้อง โดยการจัดตั้งทีมเฉพาะกิจ ประกอบด้วย ผู้ทรงคุณวุฒิด้านต่าง ๆ ทั้งจากหน่วยงาน สปอ. กรมโรงงานอุตสาหกรรม และฝ่ายกฎหมาย ดำเนินการจัดทำระบบบริหารจัดการเรื่องร้องเรียนในภาวะฉุกเฉินของ อก. ให้ได้อย่างรวดเร็วและมีประสิทธิภาพ ทั้งนี้ เพื่อนำไปสู่การขับเคลื่อนนโยบาย MIND “ใช้ หัว และ ใจ” ปั้นอุตสาหกรรมคู่ชุมชน ของท่านปลัดกระทรวงอุตสาหกรรม ต่อไป
วันพฤหัสบดีที่ 9 มีนาคม 2566
09/03/2566
ผู้ตรวจสมพลฯ ลงพื้นที่พิจิตร ตรวจเยี่ยมสถานประกอบการตัดเย็บเสื้อผ้าสำเร็จรูปต้นแบบ “อุตสาหกรรมดีอยู่คู่ชุมชนอย่างยั่งยืน”
ผู้ตรวจราชการกระทรวงอุตสาหกรรม ลงพื้นที่พิจิตร ตรวจเยี่ยมสถานประกอบการตัดเย็บเสื้อผ้าสำเร็จรูปต้นแบบ “อุตสาหกรรมดีอยู่คู่ชุมชนอย่างยั่งยืน”
เมื่อวันที่ 7 มีนาคม 2566 เวลา 13.00 น. นายสมพล โนดไธสง พร้อมด้วยนายชัยทัต สมิตินนท์ อุตสาหกรรมจังหวัดพิจิตร และนายสิทธิรงณ์ เร่งเงียบ ผู้อำนวยการศูนย์ส่งเสริมอุตสาหกรรมภาคที่ 3 และคณะลงพื้นที่ตรวจเยี่ยมสถานประกอบการอุตสาหกรรมในพื้นที่จังหวัดพิจิตร ณ บริษัท นันยางการ์เม้นท์ จำกัด ประกอบกิจการ ตัดเย็บเสื้อผ้าสำเร็จรูป
โดยผู้ตรวจฯ ได้แจ้งนโยบาย MIND ของกระทรวงอุตสาหกรรม ซึ่งมุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน ซึ่งการประกอบกิจการได้ดำเนินการตามนโยบาย MIND ใน 4 มิติ
มิติที่ 1 ความสำเร็จทางธุรกิจ โดยกลุ่มบริษัทนันยางมีธุรกิจในเครือ 14 บริษัทฯ พร้อมพนักงานกว่า 14,000 คน ในประเทศไทย ลาว เวียดนาม และสหรัฐอเมริกา ที่ให้บริการสิ่งทอครบวงจรตั้งแต่การปั่นเส้นด้าย การผลิตผ้าผืน การย้อม และการตัดเย็บเสื้อผ้า
มิติที่ 2 การดูแลสังคมโดยรอบโรงงาน ด้วยการมอบทุนการศึกษาสำหรับโรงเรียนในชุมชน บริษัทฯ มีชมรมทูบี นัมเบอร์ วัน ในสถานประกอบการ เพื่อป้องกันและต่อต้านยาเสพในบริษัทฯ
มิติที่ 3 การดูแลรักษาสิ่งแวดล้อม มีการจัดการขยะ การจัดการของเสียอันตราย และไม่อันตรายจากการผลิต การตรวจวัดคุณภาพสิ่งแวดล้อม การผลิตเส้นใยรีไซเคิล
มิติที่ 4 การกระจายรายได้ให้กับประชาชน จัดกิจกรรม "อุตสาหกรรม SME เศรษฐกิจดีสู่ชุมชน เปิดโอกาสให้แม่ค้าในชุมชนมาจำหน่ายสินค้าภายในบริษัทฯ เพื่อเพิ่มรายได้สู่ชุมชนและอำนวยความสะดวกให้แก่พนักงาน
ทั้งนี้ ผู้ตรวจสมพลฯ ได้ให้ข้อคิดเห็นกับทางสถานประกอบการโดยสามารถแนะนำประชาชนในชุมชนบริเวณรอบสถานประกอบการเข้ารับการอบรมกับทางศูนย์ส่งเสริมอุตสาหกรรมภาคที่ 3 เพื่อเป็นการส่งเสริมอาชีพ
วันพฤหัสบดีที่ 9 มีนาคม 2566
09/03/2566
​Phase 4 of undergraduate scholarship program for students from Southernmost provinces approved by cabinet
​Phase 4 of undergraduate scholarship program for students from Southernmost provinces approved by cabinet
March 8, 2023, Deputy Government Spokesperson Ratchada Thanadirek disclosed that the cabinet, in its meeting on March 7, has made approval to the 4th-phase undergraduate scholarship program for students from the Southernmost provinces (academic years 2023-2027) for the total budget framework of 419.5 million Baht. This is to ensure continuity of education opportunity provision to youths in the 5 Southernmost provinces, namely, Pattani, Yala, Narathiwat, Satun, and Songkhla (4 districts: Chana, Thepha, Na Thawee, and Saba Yoi) for them to pursue undergraduate study in the required fields (in accordance with local needs), and to use acquired knowledge for the development of their own localities.
The 4th-phase undergraduate scholarship program for students from the Southernmost provinces is aimed at: 1) minimizing educational disparity in the 5 Southernmost provinces; 2) providing financial support for undergraduate study in the fields that are relevant with local needs; 3) promoting volunteer spirits and public consciousness among scholarship recipients and encouraging them to do better for their own education institute, locality, and the nation.
The program will be implemented for the academic years 2023-2027. Target groups are youths who have resided in the 5 Southernmost provinces for no less than 3 years, and obtained high-school (or equivalent) degree from a local school in the area. Scholarships will be given in 2 categories: 1) students who did not succeed in the entrance examination will be helped with the placement in an education institute (in addition to the scholarship); and 2) students who succeeded in the entrance examination to study in one of the required fields will be provided with cost of living subsidy (in addition to the scholarship). The program will offer 500 scholarships in total (250 each for the above categories of students) at 40,000 Baht/academic year throughout the study period.
The undergraduate scholarship program for students from the Southernmost provinces has been implemented since 2007, with a total of 5,795 recipients from the 5 Southernmost provinces as of now. Based on the program achievement assessment, 70.3% of the 1st batch of scholarship recipients are being employed, while 1.9% are pursuing higher education, and 71.9% of the 2nd batch of scholarship recipients are being employed, while 6.5% are pursuing higher education. The 3rd phase of the program is now in the assessment process.